Predkladacia správa

Správu o plnení úloh Národnej stratégie pre informačnú bezpečnosť v Slovenskej republike a úloh Akčného plánu na roky 2008 až 2013 Ministerstvo financií SR predkladá na základe úlohy B.4. uznesenia vlády SR č. 570/2008 schváleného dňa 27. augusta 2008.
 Cieľom  dokumentu je informovať vládu SR o plnení strategických úloh v oblasti informačnej bezpečnosti za rok 2010  v súlade s dokumentmi „Národná stratégia pre informačnú bezpečnosť v SR“ a „Akčný plán na roky 2008 až 2013“. Predložený materiál  sa sústreďuje na konkrétne úlohy definované v strategických prioritách v oblasti vytvárania povedomia a bezpečného prostredia, vzdelávania v informačnej bezpečnosti a na rozširovanie národnej a medzinárodnej spolupráce a kompetentnosti Slovenska v danej oblasti.  Pozornosť je venovaná aj vytváraniu vhodného legislatívneho prostredia v oblasti informačnej bezpečnosti. 
            Dokument  obsahuje faktografické údaje o plnení úloh za  rok 2010. Vzhľadom na jeho informatívny charakter, tento nebol predmetom medzirezortného pripomienkového konania.
Tento materiál nemá vplyv na štátny rozpočet, rozpočet obcí a rozpočty vyšších územných celkov, tiež nemá finančný, ekonomický, environmentálny vplyv, vplyv na  zamestnanosť, podnikateľské prostredie a informatizáciu spoločnosti.